Berei só jou speenkalwers vir die voerkraal voor - KLK
Die winsgewendheid van enige voerkraal word grootendeels deur die groei en doeltreffendheid van speenkalwers beïnvloed. Die hulpbronne wat beskikbaar is, sowel as die bestuurstelsel wat gevolg word in die voerkraal, bepaal tot 'n groot mate die gewig en die ouderdom van die kalwers.
Aangesien speenkalwers 'n voerkraal se grootste koste is, naamlik 60%, maak die koste van voer en infrastruktuur 40% uit, en dit is daarom belangrik dat kalwers oordeelkundig gekoop word.
Neem dus dié aspek in ag wanneer jy kalwers vir die voerkraal aankoop:
Kalwers wat swaarder weeg wanneer hulle die voerkraal ingaan (binne perke), is meer winsgewend vir die voerkraal as ligter kalwers, volgens internasionale navorsing.
Die voorbereid van speenkalwers voor hulle die voerkraal binnegaan is belangrik. Indien afronding op aangeplante weiding op die plaas moontlik is, kan kalwers beter pryse realiseer as gevolg van hul gewig. As hulle daarby ook die nodige inentings kan kry, is dié diere gesog onder aankopers.
Ernstige stoet- en kommersiële telers kan deur streng seleksie vir ekonomies belangrike genetiese eienskappe daarin slaag om diere van ander samestellings te teel, wat net so doeltreffend in die voerkraal vaar. 'n Naspeurbaarheidstelsel is dus belangrik vir aankopers om te sien wat diere se genetiese potensiaal is.
Biosekuriteit is ononderhandelbaar. Aankopers moet weet waar die diere vandaan kom, hoe siektes in die kudde beheer en bestuur word, en wat die gesondheidstatus van die mense is wat met die diere werk.
Vir meer oor die voorbereiding en aankoop van speenkalwers, lees die volle artikel op AgriOrbit.
PreviousPrevious post:South Africa's record maize estimate could see an increaseNextNext post:Build it Promosie: 22 April – 8 Mei 2021